
DR.30.11.2021 43 

 
■1230 

 Ini sangat penting kepada kita semua untuk memastikan apa yang kita hasratkan 
dengan penyediaan geran-geran itu akan tercapai. Kita juga perlu menyelia berapa ramai 
di kalangan usahawan-usahawan kecil ini khususnya yang telah diberikan bantuan, 
mereka ini benar-benar berjaya. Yakni yang dapat geran dan sebagainya, benar-benar 
berjaya. Berapa di kalangan mereka itu yang gulung tikar ataupun gagal dan sebagainya. 

 Ketiga, Butiran 030000 – Pembangunan Koperasi. Saya lihat seperti yang disebut 
oleh Yang Berhormat Jempol tadi. Masalah di koperasi kariah masjid ini yang agak 
perlahan dan tidak berjaya. Sedangkan kita banyak masjid dan sebagainya. Salah 
satunya saya lihat Tuan Pengerusi ialah kurangnya penglibatan golongan muda dalam 
sektor koperasi ini.  

Dalam sektor koperasi. Jadi, saya hendak mendapatkan penjelasan apa pelan 
strategik kementerian untuk membabitkan kementerian-kementerian yang lain ini, iaitu 
seperti mana Kementerian Belia dan juga Kementerian Pengajian Tinggi untuk 
memastikan penglibatan mereka ini dalam koperasi. 

Kalau kita lihat di peringkat IPT agak kurang berbanding dengan Kementerian 
Pendidikan. Ada koperasi di peringkat sekolah. Jadi, mereka telah dibimbing dan 
dilibatkan daripada awal. Akan tetapi, bila masuk ke IPT agak berlaku kekurangan 
penglibatan di kalangan siswa dan siswi yang terdapat dalam negara kita. Jadi, apa pelan 
strategik.  

Ini kerana bagi saya bahawa jika keadaan ini tidak diatasi, sudah tentu akan kita 
alami bahawa koperasi-koperasi kita ini tidak mampu untuk bertapak bertahan secara 
yang lebih lama kerana kita memerlukan nafas baharu, memerlukan pemikiran yang lebih 
baik di kalangan golongan generasi muda ini. 

Kemudian yang terakhir juga ialah saya juga ingin mendapatkan penjelasan 
bahawa apakah penyediaan dana untuk koperasi khususnya bagi membantu koperasi-
koperasi siswa-siswi dan juga belia ini supaya mereka dapat digerakkan secara yang lebih 
berkesan.  

Akhir sekali ialah Butiran 040400 – Tabung Ekonomi Kumpulan Usaha Niaga 
(TEKUN Nasional). Saya ingin mendapatkan penjelasan daripada Yang Berhormat, 
apakah kita ada satu garis matlamat untuk hendak capai tahap mana mereka yang terlibat 
dalam TEKUN ini supaya mereka mesti bergerak lebih maju ke hadapan.  

Bukan hanya berada pada keadaan yang seperti biasa. Jadi, kita kena ada satu 
garis berapa tahun selepas daripada mereka mendapat pinjaman TEKUN. Mereka boleh 
diangkat atau dinaiktarafkan untuk menjadi usahawan yang lebih baik pada satu-satu 
masa. Terima kasih. 

Tuan Pengerusi [Dato’ Sri Azalina Othman Said]: Yang Berhormat Jerantut. 

 

12.33 tgh.  

Dato’ Haji Ahmad Nazlan bin Idris [Jerantut]: Terima kasih Tuan Pengerusi. 
Terima kasih dan tahniah kepada Yang Berhormat Menteri kerana turut hadir mendengar 
perbahasan Ahli-ahli Parlimen mengenai kementerian ini. 

Tuan Pengerusi, saya terus kepada Butiran 020200 – Pembangunan Ekosistem 
Keusahawanan. Dasar Keusahawanan Nasional (DKN 2030) bagi mewujudkan ekosistem 
keusahawanan yang holistik dan kondusif bagi menyokong agenda pembangunan 
ekonomi negara yang inklusif, seimbang dan mampan merupakan satu usaha yang 
terbaik.  

Selaras dengan itu, segala program dan aktiviti pembangunan usahawan 
haruslah selari supaya dapat membentuk masyarakat Malaysia yang berfikiran dan 
berbudaya keusahawanan terutama di kalangan bumiputera, di samping mampu 
meningkatkan bilangan usahawan yang berkualiti, berdaya maju, berdaya tahan, 
berfikiran global dan kompetitif. 



#1230 Ini sangat penting kepada kita semua untuk memastikan apa yang kita hasratkan dengan penyediaan geran-geran itu akan tercapai. Kita juga perlu menyelia berapa ramai di kalangan usahawan-usahawan kecil ini khususnya yang telah diberikan bantuan, mereka ini benar-benar berjaya. Yakni yang dapat geran dan sebagainya, benar-benar berjaya. Berapa di kalangan mereka itu yang gulung tikar ataupun gagal dan sebagainya. Ketiga, Butiran 030000- Pembangunan Koperasi. Saya lihat seperti yang disebut oleh Yang Berhormat Jempol tadi. Masalah di koperasi kariah masjid ini yang agak perlahan dan tidak berjaya. Sedangkan kita banyak masjid dan sebagainya. Salah satunya saya lihat Tuan Pengerusi ialah kurangnya penglibatan golongan muda dalam sektor koperasi ini. Dalam sektor koperasi. Jadi, saya hendak mendapatkan penjelasan apa pelan strategik kementerian untuk membabitkan kementerian-kementerian yang lain ini, iaitu seperti mana Kementerian Belia dan juga Kementerian Pengajian Tinggi untuk memastikan penglibatan mereka ini dalam koperasi. Kalau kita lihat di peringkat IPT agak kurang berbanding dengan Kementerian Pendidikan. Ada koperasi di peringkat sekolah. Jadi, mereka telah dibimbing dan dilibatkan daripada awal. Akan tetapi, bila masuk ke IPT agak berlaku kekurangan penglibatan di kalangan siswa dan siswi yang terdapat dalam negara kita. Jadi, apa pelan strategik. Ini kerana bagi saya bahawa jika keadaan ini tidak diatasi, sudah tentu akan kita alami bahawa koperasi-koperasi kita ini tidak mampu untuk bertapak bertahan secara yang lebih lama kerana kita memerlukan nafas baharu, memerlukan pemikiran yang lebih baik di kalangan golongan generasi muda ini. Kemudian yang terakhir juga ialah saya juga ingin mendapatkan penjelasan bahawa apakah penyediaan dana untuk koperasi khususnya bagi membantu koperasi- koperasi siswa-siswi dan juga belia ini supaya mereka dapat digerakkan secara yang lebih berkesan. Akhir sekali ialah Butiran 040400- Tabung Ekonomi Kumpulan Usaha Niaga (TEKUN Nasional). Saya ingin mendapatkan penjelasan daripada Yang Berhormat, apakah kita ada satu garis matlamat untuk hendak capai tahap mana mereka yang terlibat dalam TEKUN ini supaya mereka mesti bergerak lebih maju ke hadapan. Bukan hanya berada pada keadaan yang seperti biasa. Jadi, kita kena ada satu garis berapa tahun selepas daripada mereka mendapat pinjaman TEKUN. Mereka boleh diangkat atau dinaiktarafkan untuk menjadi usahawan yang lebih baik pada satu-satu masa. Terima kasih. Tuan Pengerusi [Dato' Sri Azalina Othman Said]: Yang Berhormat Jerantut. 12.33 tgh. Dato' Haji Ahmad Nazlan bin Idris [Jerantut]: Terima kasih Tuan Pengerusi. Terima kasih dan tahniah kepada Yang Berhormat Menteri kerana turut hadir mendengar perbahasan Ahli-ahli Parlimen mengenai kementerian ini. Tuan Pengerusi, saya terus kepada Butiran 020200- Pembangunan Ekosistem Keusahawanan. Dasar Keusahawanan Nasional (DKN 2030) bagi mewujudkan ekosistem keusahawanan yang holistik dan kondusif bagi menyokong agenda pembangunan ekonomi negara yang inklusif, seimbang dan mampan merupakan satu usaha yang terbaik. Selaras dengan itu, segala program dan aktiviti pembangunan usahawan haruslah selari supaya dapat membentuk masyarakat Malaysia yang berfikiran dan berbudaya keusahawanan terutama di kalangan bumiputera, di samping mampu meningkatkan bilangan usahawan yang berkualiti, berdaya maju, berdaya tahan, berfikiran global dan kompetitif.